Το σουβλάκι έχει κάνει μια special guest εμφάνιση ήδη στην αρχαιότητα. Οι αρχαίοι ημών πρόγονοι τόσα και τόσα ανακάλυψαν, στο σουβλάκι θα κολλούσαν; Πάντως, στη σημερινή μορφή του συνετέλεσαν περισσότερο οι Κωνσταντινουπολίτες ενώ το final touch το έδωσε πιθανώς ένας πρόσφυγας στον Πειραιά κάπου γύρω στο 1940. Δυστυχώς δε γνωρίζουμε όνομα, οπότε ο ανδριάντας θα στηθεί “Στον άγνωστο σουβλατζή”.